FI Euroopan unionin virallinen lehti C 323/16

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 323/06)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”AGNEAU DE SISTERON”

EY-nro: FR/00316/15.10.2003

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa tuottajaryhmittymältä, kansallisilta viranomaisilta tai Euroopan komission (1) toimivaltaisista yksiköistä.

1. Jäsenvaltion toimivaltainen viranomainen:

Nimi: Institut National des Appellations d'Origine (INAO) Osoite: 51, rue d'Anjou — F-75008 Paris Puh.: (33-1) 53 89 80 00 Faksi: (33-1) 42 25 57 97 Sähköposti: info@inao.gouv.fr

2. Ryhmittymä:

2.1. Nimi: Association CESAR (Cabinet d'Etudes pour les Structures Agroalimentaires Régionales)

2.2. Osoite:

Maison Régionale de l'Elevage — Route de la Durance 04100 MANOSQUE Puh.: (33-4) 92 72 28 80 Faksi: (33-4) 92 72 73 13 Sähköposti: pacabev@wanadoo.fr

2.3. Kokoonpano: tuottaja/jalostaja (X) muu ( )

3. Tuotelaji:

Luokka 1.1: Tuore liha (ja muut eläimenosat)

4. Eritelmä

(tiivistelmä 4 artiklan 2 kohdan edellytyksistä)

4.1. Nimi: ”Agneau de Sisteron”

4.2. Kuvaus: Agneau de Sisteron on nuori (70–150 vuorokauden ikäinen) ja painoltaan kevyt karitsa, jonka liha on vaaleaa ja laadultaan hienoa, mureaa ja pehmeänmakuista.

Tuore liha myydään ruhona, paloiteltuina osina, tuoreina ruhon puolikkaina, paloiteltaviksi soveltuvina osina ja kuluttajalle myytävinä yksiköinä.

Karitsa kasvatetaan lampolassa yhdessä emänsä kanssa vähintään 60 vuorokauden ajan. Sääolojen salliessa karitsat voivat käydä laitumella emänsä seurassa.

4.3. Maantieteellinen alue: Karitsa on syntynyt ja kasvatettu yhdellä tilalla, joka sijaitsee suojatun maantieteellisen merkinnän ”Agneau de Sisteron” saaneella alueella. Se on teurastettu samalla alueella sijaitsevassa ETY-hyväksynnän saaneessa teurastamossa.

Koko Hautes-Alpesin departementti.

Koko Alpes de Haute-Provencen departementti.

Alpes Maritimesin departementti lukuun ottamatta seuraavia kantoneja: Antibes-Biot, Saint Laurent du Var, Villefranche sur Mer, Vallauris, Mandelieu, Le Cannet, Nice, Vence, Cagnes sur Mer, Carros, Mougins, Menton, Grasse, Antibes, Cannes.

Varin departementti lukuun ottamatta seuraavia kantoneja: Fréjus, Grimaud, Ollioules, Saint-Tropez, Soliès Port, La Crau, Saint Mandrier sur Mer, Saint Raphaël, Six Four les plages, La Valette du Var, La Garde, La Seyne sur Mer, Toulon.

Bouches du Rhônen departementti lukuun ottamatta seuraavia kantoneja: Aix en Provence nord-est, Aix en Provence sud-ouest, Aubagne, La Ciotat, Gardanne, Port Saint Louis du Rhône, Roquevaire, Saintes Maries de la Mer, Allauch, Marignane, Châteauneuf Côte Bleue, Martigues ouest, Les Pennes Mirabeau, Vitrolles, Martigues, Marseille.

Vauclusen departementti lukuun ottamatta seuraavia kantoneja: Bollène, Orange ouest, Avignon nord.

Drômen departementti lukuun ottamatta seuraavia kantoneja: Bourg de Péage, Chabeuil, La Chapelle en Vercors, Le Grand-Serre, Loriol sur Drôme, Montélimar, Pierrelatte, Romans sur Isère, St Donnat sur l'Herbass, St Jean en Royans, Saint Vallier, Tain l'Hermitage, Bourg les Valence, Portes les Valence, Valence.

Tällä alueella kasvatetaan kolmea paikallista lammasrotua samanlaisten laajaperäisten tuotantomenetelmien mukaisesti ja laidunmaata hyödyntäen. Maaperä- ja ilmasto-olosuhteille on tunnusomaista Embergerin kuivuusindeksi IS<7. Alue on Sisteronin lihakauppiaiden perinteistä hankinta-aluetta, johon Agneau de Sisteronin maine perustuu.

4.4. Alkuperätodisteet: Eläimet yksilöidään voimassa olevan lainsäädännön mukaisella virallisella tunnisteella.

Sen jälkeen varmistetaan niiden jäljitettävyys kasvatustilalta myyntipisteeseen asti. Riippumaton elin valvoo jäljitettävyyttä, jonka ansiosta karitsa ja sen synnyintila voidaan tunnistaa jokaisessa tuotantovaiheessa.

4.5. Tuotantomenetelmä: Siitokseen käytetään uuhia ja pässejä, jotka edustavat seuraavia paikallisia maatiaisrotuja tai niiden risteytyksiä: Mérinos d'Arles, Préalpes du Sud ja Mourérous. Ile de France-, Charolais-, Suffolk- ja Berrichon-rotuisten pässien käyttö on sallittua vain lihantuotantotarkoitukseen.

Siitoseläinten kasvatustapa on alueelle ominainen. Siinä käytetään laajaperäisiä kotieläintuotantojärjestelmiä, joissa saa olla enintään 1,4 nautaeläinyksikköä (UGB, unités de gros bétail) rehukasvien viljelyyn käytettyä hehtaaria kohden. Lisäksi järjestelmissä käytetään laidunpinta-aloja (vuoristolaitumet, muut laitumet). Laidunpinta-alat ovat osittain luonnonvaraisia alueita, joita käytetään vain karjan laiduntamiseen.

Makuupaikan vähimmäispinta-ala: 1,5 m2 tiineyden loppuvaiheessa olevaa tai maitoa erittävää uuhta varten, 0,5 m2 yli kahden kuukauden ikäistä karitsaa varten.

Kaukalon/rehuhäkin pituus:

uuhet: 1 pituusmetri kolmea uuhta kohden, jos rehua jaetaan rajoitettuina annoksina, tai 1 pituusmetri 30 uuhta kohden, jos rehua on tarjolla jatkuvasti,

vieroitetut karitsat: 1 pituusmetri neljää karitsaa kohden, jos rehua jaetaan rajoitettuina annoksina, tai 1 pituusmetri 12 karitsaa kohden, jos rehua on tarjolla jatkuvasti.

Antibioottien antaminen tautien ehkäisemiseksi on kielletty.

Uuhia ruokitaan ainakin keväästä syksyyn pääasiassa ruoholla, jota voidaan täydentää rehulla ja suositusten mukaisella ravintoaineella.

Karitsoja ruokitaan vähintään 60 vuorokauden ajan pääasiassa maidolla, joka on kokonaan niiden oman emän erittämää, ja ne saavat ruohoa ja/tai rehua sekä viljapohjaista täydentävää ravintoainetta. Luonnollisen vieroituksen jälkeen niitä ruokitaan rehulla ja/tai ruoholla, jota täydennetään sallitulla ravintoaineella. Karitsan elinaikanaan saamasta ravinnosta vähintään 45 prosenttia on peräisin suojatun maantieteellisen merkinnän saaneelta alueelta (maito ja 100 prosenttia ruohosta ja rehusta on peräisin kyseiseltä alueelta, elleivät poikkeukselliset sääolot sitä estä).

Säilörehun antaminen karitsoille on kielletty.

Kuljetuksen, teurastuksen ja jäähdytyksen jälkeen ruhojen valinta tapahtuu pätevän edustajan toimesta.

4.6. Yhteys maantieteelliseen alkuperään:

4.6.1 Alkuperään yhdistettävä laatu: — erityiset maaperä- ja ilmasto-olosuhteet (välimerenilmaston vaikutus koko suojatun maantieteellisen merkinnän saaneeseen alueeseen, mistä on osoituksena Embergerin kuivuusindeksi < 7 (2) ja mille ovat ominaisia rajoittavat tekijät eli kuivuus ja kylmyys sekä kasvillisuuden epätasainen jakautuminen), jotka edellyttävät paikallisia maatiaisrotuja edustavien uuhien laajaperäistä kasvatusta sekä karitsojen kasvatusta suurimmaksi osaksi lampolassa (suojaaminen erityisesti kuumuudelta), — kolme paikallista maatiaisrotua, joita kasvatetaan suojatun maantieteellisen merkinnän saaneella tuotantoalueella: Mérinos d'Arles-, Préalpes du Sud- ja Mourérous-uuhet; niitä esiintyy lähes yksinomaan tällä maantieteellisellä alueella, — tyypilliset kotieläintuotantojärjestelmät: laajaperäinen karjankasvatus ja laidunpinta-alojen käyttö (vuoristolaitumet, muut laitumet), — selvä yhteys alueeseen: karitsojen ruokinta, joka koostuu pääosassa samalla tilalla tuotetusta maidosta, ruohosta ja rehusta. — Tämän kasvatustavan avulla tuotetaan nuoria karitsoja, jotka ovat erityislaatuisia lihakkuuden sekä lihan ja rasvan vaalean värin, lihan pehmeän maun ja mureuden ansiosta.

4.6.2 Agneau de Sisteronin historiallinen maine: Ranskan lampaankasvatusperinne on saanut alkunsa Kaakkois-Ranskasta. Lampaat ovat laiduntaneet siellä yli 6 000 vuoden ajan. Tuhatvuotisten perinteiden alueella Sisteronissa asuneet lihakauppiaat alkoivat käyttää Agneau de Sisteron -nimitystä 1920–1930-luvuilla. He hankkivat lampaansa perinteisesti kyseiseltä suojatun maantieteellisen merkinnän saaneelta alueelta. Alue tuli yhä kuuluisammaksi paikallistasolla ja koko maassa ja saavutti 1950–1960-luvulla erittäin arvostetun aseman. Maineen alkukoti on Sisteron, mutta samanlaisia karitsoja on syntynyt, kasvatettu ja teurastettu koko suojatun maantieteellisen merkinnän saaneella alueella. Voidaan siis puhua paikallisesta perinteisestä osaamisesta, joka on levinnyt koko alueelle. Riippumaton toimisto teki hiljattain tunnettuuskyselyn, joka vahvisti useiden muiden lähteiden (lehtiartikkelit ym.) tapaan, että Sisteronin karitsa on edelleen erittäin tunnettu kuluttajien keskuudessa (yksi alueella asuva kuluttaja kahdeksasta totesi spontaanisti ostetun karitsan olevan peräisin Sisteronista).

4.6.3 Agneau de Sisteron, inhimillistä osaamista: Sisteronin karitsojen tuotanto on alalla toimivien kumppaneiden vuosien saatossa yhdessä kehittämän osaamisen tulosta, johon ovat vaikuttaneet kasvattajien ammattitaito (karjanhoidon sopeuttaminen ympäristön asettamiin rajoituksiin, maatiaisrotujen perinteinen valintatapa, paimenten taidot, karitsojen tuotantotapa), lihakauppiaiden ammattitaito (he ovat perinteisesti antaneet neuvoja kasvattajille ja valinneet elävät ja ruhoina olevat eläimet), teurastusvälineisiin liittyvä osaaminen, tuottajajärjestöjen ammattitaito (kokoaminen vuoristoalueella, syntymien ajoittaminen, geneettinen parantaminen).

4.7. Valvontaelin:

Nimi: QUALISUD Osoite: BP N° 102 — Agropôle — F-47000 Agen Puhelin: (33-5) 58 06 53 30 Faksi: (33-5) 58 75 13 36 Sähköposti: qualisud@wanadoo.fr

4.8. Merkintä: Indication Géographique Protégée

Agneau de Sisteron

4.9 Kansalliset vaatimukset: —

(1) Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.

(2) Embergerin kuivuusindeksi: IS = PE, jossa PE/ME on kesän sademäärä ja ME kuumimmankuukauden korkeimpien lämpötilojen keskiarvo